CONSILIUL LOCAL AL MUNICIPIULUI TIMIŞOARA

Centrul de Servicii Sociale  Pentru Voi 

Nr. 720 / 16.07.2013 
Aprobat,

                                                                                                                       PRIMAR








      Dr.Ing. Nicolae Robu

 

R E F E R A T

privind modificarea Statului de funcţii al Centrului de Servicii Sociale  Pentru Voi 

 

Centrul de Servicii Sociale  „Pentru Voi” este instituţie publică cu personalitate juridică, care funcţionează în subordinea Consiliului Local al Municipiului Timişoara, fiind finanţat de la bugetul local, conform Convenţiei de colaborare încheiată între Consiliul Local al Municipiului Timişoara şi Fundaţia „Pentru Voi”, aprobată prin HCL nr. 207/2005:

Art. 7 – „Centrul este subordonat Consiliului Local al municipiului Timişoara din punct de vedere al conducerii, finanţării, organizării, funcţionării şi activităţilor sociale prestate.”

Regulamentul de organizare şi funcţionare al Centrului de servicii sociale „Pentru Voi”, întocmit conform HG nr. 329/2003 pentru aprobarea regulamentelor cadru de organizare şi funcţionare a instituţiilor de protecţie specială a persoanelor cu handicap şi aprobat prin HCL nr. 233/2012, prevede la art. 7 că organigrama Centrului de servicii sociale „Pentru Voi”, numărul de personal, precum şi bugetul se aprobă prin hotărâre a Consiliului Local al Municipiului Timişoara.

Regulamentul de organizare şi funcţionare, Organigrama şi Statul de funcţii ale Centrului de servicii sociale „Pentru Voi” au fost aprobate prin Hotărârea Consiliului Local al Municipiului Timişoara nr. 233/04.12.2012.

Centrul de servicii sociale „Pentru Voi” are în prezent un număr de 195 beneficiari cu dizabilităţi intelectuale, care primesc servicii sociale în cadrul a 3 centre de zi, a 6  locuinţe protejate, a unui centru respiro, precum şi servicii de îngrijire la domiciliu, cu un număr total de 70 de posturi. In prezent avem un număr de 20 posturi vacante, astfel că activitatea noastră se desfăşoară în condiţii extrem de grele, cu un număr mult redus de angajaţi. 
Întrucât un număr de angajaţi a absolvit studii de un nivel superior celui avut în vedere la încadrare şi având în vedere rezultatele examenului de promovare în grade sau trepte profesionale a personalului contractual din cadrul Centrului de Servicii Sociale „Pentru Voi”, în data de 10.06.2013, în conformitate cu prevederile art. 26 alin. 3 din Legea – cadru nr. 284/2010 privind salarizarea unitară a personalului plătit din fonduri publice şi art.1 alin. 2 din anexa la Dispoziţia nr. 1242/17.05.2011 - Regulament de organizare şi desfăşurare a examenului de promovare în grade sau trepte profesionale a personalului contractual, propunem modificarea funcţiilor în Statul de funcţii, după cum urmează:
· 1 post educator studii superioare în educator principal studii superioare;

· 1 post de pedagog de recuperare studii medii în pedagog de recuperare principal studii medii;

· 1 post de supraveghetor de noapte în pedagog de recuperare cu studii medii;

În urma intrării în vigoare a OUG nr. 77/2013, pentru asigurarea funcţionării în condiţii de eficienţă a centrului, propunem modificarea funcţiilor în Statul de funcţii, după cum urmează:

· 1 post asistent social specialist în specialist în angajare asistată;

· 1 post infirmier în supraveghetor de noapte servicii sociale.

Menţionăm că prin aceste modificări în statul de funcţii nu se modifică numărul total de posturi aprobate, iar cheltuielile de personal se încadrează în bugetul de venituri şi cheltuieli aprobat de către Consiliul Local Timişoara.

Având în vedere cele expuse, 

PROPUNEM:

1. Aprobarea Statului de funcţii al Centrului de servicii sociale „Pentru Voi”, conform anexei nr.1.

